Be to, turi būti priimti reglamentų taikymui visa apimtimi reikalingi įgyvendinimo aktai, kad peržiūrėta Šengeno informacinė sistema galėtų pradėti veikti pagal Reglamento (ES) 2018/1861 66 straipsnio 2 dalį ir Reglamento (ES) 2018/1862 79 straipsnio 2 dalį. Peržiūrėtos Šengeno informacinės sistemos taikymo visa apimtimi teisinis terminas yra 2021 m. gruodžio 28 d.

2020 m. sausio 8 d. eu-LISA paleido pirmąją centrinės SIS su visais pakeitimais dėl reglamentų versiją, kuria Europolui buvo suteikta visapusiška prieiga prie visų Šengeno informacinėje sistemoje sukurtų perspėjimų, o Europos sienų ir pakrančių apsaugos agentūrai buvo sudarytos sąlygos techniškai prisijungti prie centrinės SIS, kaip reikalaujama pagal Reglamento (ES) 2018/1861 63 straipsnio 9 punktą ir Reglamento (ES) 2018/1862 77 straipsnio 7 ir 8 punktus. Be to, agentūroms suteikta prieiga prie Šengeno informacinės sistemos pirštų atspaudų paieškos funkcijos.

Per ataskaitinį laikotarpį parengiamasis darbas baigtas.

Be to, visos prie centrinės SIS prisijungusios valstybės narės turi užtikrinti, kad jų nacionalinės sistemos būtų sukurtos laiku pagal patvirtintus dokumentus ir technines specifikacijas.

Reglamento (ES) 2018/1861 66 straipsnio 5 dalies c punkte ir Reglamento 2018/1862 79 straipsnio 5 dalies c punkte reikalaujama, kad visos prie centrinės SIS prisijungusios valstybės narės iki 2020 m. gruodžio 28 d. savo nacionalinėse sistemose būtų įdiegusios Šengeno informacinės sistemos – automatinės pirštų atspaudų identifikavimo sistemos paieškos funkciją. Šis įpareigojimas dar netaikomas Kiprui ir Airijai, nes ataskaitiniu laikotarpiu jos dar nebuvo prisijungusios prie centrinės SIS.

·5 iš 29 dalyvaujančiųjų valstybių planavo įdiegti pirštų atspaudų paieškos funkciją iki 2020 m. pabaigos;

·2 iš 29 dalyvaujančiųjų valstybių planavo įdiegti pirštų atspaudų paieškos funkciją 2021 m. pradžioje; abi valstybės nurodė, kad diegimas vėluoja dėl COVID-19 krizės poveikio.

2.3.3.Pasirengimas visiškai įgyvendinti reglamentus (planuojama užbaigti iki 2021 m. pabaigos)

Labai svarbu, kad valstybės narės atliktų parengiamuosius darbus, nes datą, nuo kurios pradės veikti naujoji Šengeno informacinė sistema, Komisija gali nustatyti tik valstybėms narėms pranešus, kad jos įgyvendino visas būtinas technines ir teisines priemones, kaip numatyta Reglamento (ES) 2018/1861 66 straipsnio 2 dalyje ir Reglamento (ES) 2018/1862 79 straipsnio 2 dalyje.

Komisija paprašė visų ES valstybių narių ir Šengeno asocijuotųjų šalių 2020 m. rugsėjo mėn. pateiktame klausimyne pranešti apie ataskaitiniu laikotarpiu nacionaliniu lygmeniu atliktus parengiamuosius darbus. Visos valstybės narės pateikė atsakymus (31 respondentė).

Valstybių narių buvo paprašyta pateikti informacijos šiose srityse:

·projektų planavimo ir valdymo;

·vidaus koordinavimo;

·poveikio biudžetui, žmogiškiesiems ištekliams, veiklos organizavimui ir nacionalinės teisės aktams vertinimo;

·rizikų.

Kalbant apie projektų planavimą, beveik visos valstybės narės ir Šengeno asocijuotosios šalys (29 respondentės iš 30) jau ėmėsi apibrėžimo arba apibrėžė projekto planą ir susijusius orientyrus (15 respondenčių daugiau nei 2019 m.). Be to, 28 respondentės iš 31 įsteigė arba artimiausiu metu įsteigs specialią projekto grupę ir paskirs projekto vadovą, o likusios trys valstybės vadovaus įgyvendinimui per esamus departamentus ar grupes. Dauguma respondenčių (24) 2020 m. inicijavo kompetentingų nacionalinio lygmens institucijų bendradarbiavimą.

Poveikio vertinimo srityje šiuo metu valstybių narių pasirengimo lygis skiriasi:

poveikio biudžetui vertinimas

·14 valstybių narių atliko vertinimą ir skyrė atitinkamą biudžetą;

·16 valstybių narių atliko vertinimą ir skirs biudžetą iki 2020 m. pabaigos arba iki 2021 m. pradžios;

·1 valstybė narė pradės vertinimą iki 2020 m. pabaigos;

žmogiškųjų išteklių poreikių vertinimas

·17 valstybių narių atliko vertinimą;

·9 valstybės narės užbaigs vertinimą iki 2020 m. [pabaigos] arba 2021 m.;

·5 valstybės narės pradės vertinimą iki 2021 m. pabaigos arba nenurodė datos;